Diari Oficial de la Generalitat Valenciana


Sumari del DOGV 9899, del 23-07-2024 (2024/7389)

RESOLUCIÓ de 12 de juliol de 2024, de la directora general de Personal, per la qual es convoca concurs de trasllats general per a la provisió de llocs de treball de naturalesa funcionarial, d'administració especial, del cos Superior d'administració sanitària i de salut pública de l'administració de la Generalitat, escala anàlisis epidemiològiques i estadístiques sanitàries (A1-S03-08), gestionat per la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9899

Data del DOGV
:   23-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7389

CVE
:   RWPV-M-5801-3877

Data del document
:   12-07-2024

Organisme emissor
:   Conselleria de Sanitat

Tipus de document
:   Resolució

Actualment existixen llocs de treball de naturalesa funcionarial, d’administració especial, del cos superior d’administració sanitària i de salut pública de l’Administració de la Generalitat, escala anàlisis epidemiològiques i estadístiques sanitàries (A1-S03-08), gestionat per la Conselleria de Sanitat, la forma de provisió dels quals és el concurs general, i que, inclosos en les relacions de llocs de treball vigents, aprovades per Resolució de 22 de novembre de 2023, del conseller de Sanitat, per la qual s’aproven les relacions de llocs de treball, de naturalesa funcionarial, la gestió dels quals és atribuïda a la Conselleria de Sanitat (DOGV 9734 / 28.11.2023), es troben vacants.

Les ofertes d’ocupació pública de 2017, 2018, estabilització de 2019 i 2022, per al personal gestionat per la Conselleria de Sanitat, inclouen l’oferta de llocs de treball de naturalesa funcionarial, d’administració especial, del cos superior d’administració sanitària i de salut pública de l’Administració de la Generalitat, escala anàlisis epidemiològiques i estadístiques sanitàries (A1-S03-08), o previs corresponents a este cos i escala de conformitat amb les equivalències establides en l’annex V de la Llei 4/2021, de 16 d’abril, de la funció pública valenciana, i en execució d’estes s’han convocat diferents processos selectius actualment en tramitació.

L’article 21.1 del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana (DOGV núm. 7964, de 24.01.2017), disposa que, amb caràcter general, l’adjudicació de destinacions al personal de nou ingrés s’efectuarà entre els llocs que hagen quedat vacants després de concurs previ del personal funcionari de carrera.

D’altra banda, el resolc dècim de la Resolució de 16 de desembre de 2022, del conseller de Sanitat Universal i Salut Pública, d’adopció de les mesures necessàries per a l’execució i el desplegament del capítol I del Decret 71/2022, de 27 de maig, del Consell, pel qual s’adapten les ofertes d’ocupació pública aprovades i pendents de convocatòria, s’executa la Llei 20/2021, de 28 de desembre, de mesures urgents per a la reducció de la temporalitat en l’ocupació pública, i s’aprova l’oferta d’ocupació pública de l’any 2022 en l’àmbit de la Conselleria de Sanitat Universal i Salut Pública (DOGV 9494, 21.12.2022), disposa que per a garantir el compliment de l’obligació de convocar concurs de trasllats amb caràcter previ als processos selectius, i permet, al seu torn, assolir els objectius marcats per l’esmentada Llei 20/2021, en els terminis que s’hi establixen, es convocarà un únic concurs de trasllats per categoria.

Així doncs, és procedent convocar este concurs, d’acord amb el que disposen els articles 110 i següents de la Llei 4/2021, de 16 d’abril, de funció pública valenciana (d’ara en avant, LFPV), i la secció primera del capítol I del títol III del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana.

Per tot això, en virtut de la competència atribuïda per l’article 17 del Decret 135/2023, de 10 d’agost, del Consell, pel qual s’aprova el Reglament orgànic i funcional de la Conselleria de Sanitat (DOGV 9661, 14.08.2023), resolc:

*Primer*

Convocar concurs de trasllats general per a la provisió de llocs de treball vacants de naturalesa funcionarial, d’administració especial, del cos superior d’administració sanitària i de salut pública de l’Administració de la Generalitat, escala anàlisis epidemiològiques i estadístiques sanitàries (A1-S03-08), gestionat per la Conselleria de Sanitat, d’acord amb les bases següents:

*1. Normes generals*

Es convoquen per a la seua provisió, per concurs general, els llocs de treball vacants de naturalesa funcionarial, d’administració especial, del cos superior d’administració sanitària i de salut pública de l’Administració de la Generalitat, escala anàlisis epidemiològiques i estadístiques sanitàries (A1-S03-08), gestionat per la Conselleria de Sanitat, que s’especifiquen en l’annex I.

El concurs es regirà per les presents bases; pel resolc sext i dècim de la Resolució de 16 de desembre de 2022, del conseller de Sanitat Universal i Salut Pública, d’adopció de les mesures necessàries per a l’execució i desplegament del capítol I del decret 71/2022, de 27 de maig, del Consell, pel qual s’adapten les ofertes d’ocupació pública aprovades i pendents de convocatòria, s’executa la Llei 20/2021, de 28 de desembre, de mesures urgents per a la reducció de la temporalitat en l’ocupació pública, i s’aprova l’oferta d’ocupació pública de l’any 2022 en l’àmbit de la Conselleria de Sanitat Universal i Salut Pública; pel que es disposa en la secció primera del capítol I del títol III del del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, en el que no contradiga a l’esmentada Resolució de 16 de desembre de 2022; per la Resolució de 10 de juliol de 2024, per la qual s'acorda l'aplicació de la tramitació d'urgència, a partir de la data de la firma, a les convocatòries dels concursos de trasllats de personal funcionari gestionat per la Conselleria de Sanitat, i per les altres normes d’aplicació general al procediment.

La valoració de mèrits es realitzarà de conformitat amb el barem de mèrits que figura en l’annex II, d’acord amb l’Orde 12/2017, de 26 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual s’aproven els barems d’aplicació als concursos de mèrits per a la provisió de llocs de treball de l’Administració de la Generalitat (DOGV 8832 / 11.06.2020); el punt tercer de la Resolució de 15 de maig de 2020, de la consellera de Sanitat Universal i Salut Pública, per la qual s’acorda l’adopció de mesures relatives al personal al servici de les institucions sanitàries del Sistema Valencià de Salut de la Comunitat Valenciana, amb motiu de la pandèmia provocada per la covid-19 (DOGV 8813 / 18.05.2020); el resolc quint de la Resolució de 24 de novembre de 2020, de la consellera de Sanitat Universal i Salut Pública, per la qual s’acorda l’adopció de mesures per a garantir la capacitat del Sistema Valencià de Salut de la Comunitat Valenciana en matèria de recursos humans, davant de la pandèmia provocada per la covid-19 (DOGV 8962 / 27.11.2020), i per l’Acord de la Comissió Assessora de Selecció i Provisió, en relació amb la valoració en els processos selectius derivats de les ofertes públiques d’ocupació 2017, 2018 i estabilització de 2019, dels servicis prestats en les institucions sanitàries del Sistema Valencià de Salut, durant el temps de duració dels estats d’alarma provocats per la pandèmia de covid-19, publicat mitjançant Resolució de 24 de maig de 2023 del conseller de Sanitat Universal i Salut Pública (DOGV 9608 / 01.06.2023).

*2. Participants*

Per a participar en la present convocatòria serà necessari estar en possessió dels requisits exigits en la classificació del lloc de treball al qual es concorre, i altres previstos en la normativa vigent, en la data en què finalitze el termini de presentació d’instàncies per a participar en este concurs, i mantindre’ls durant tot el procediment, fins al dia de la presa de possessió.

*A*) Podrà participar en este concurs el personal funcionari de carrera gestionat per la Conselleria de Sanitat, que es trobe en un dels supòsits següents:

– Personal integrat en el cos superior d’administració sanitària i de salut pública de l’Administració de la Generalitat, escala anàlisis epidemiològiques i estadístiques sanitàries (A1-S03-08), d’acord amb la Llei 10/2010, de 9 de juliol, d’ordenació i gestió de la funció pública valenciana.

– Personal integrat en el cos superior d’administració sanitària i de salut pública de l’Administració de la Generalitat, escala anàlisis epidemiològiques i estadístiques sanitàries (A1-S03-08), d’acord amb la Llei 4/2021, de 16 d’abril, de la funció pública valenciana.

La participació en este concurs de mèrits podrà tindre caràcter voluntari o forçós:

*A.* 1) Hi podrà participar amb caràcter voluntari:

*A.* 1.*a*) El personal funcionari de carrera en actiu integrat en els cossos i escales la gestió dels quals és atribuïda a la Conselleria de Sanitat que es trobe en alguns dels supòsits de l’apartat *A.*

El personal amb destinació definitiva haurà d’haver romàs un mínim de dos anys en el lloc de treball obtingut amb caràcter definitiu, excepte en els supòsits assenyalats en l’apartat 7 de l’article 114 de l’LFPV.

*A.* 1.*b*) El personal funcionari de carrera integrat en els cossos i escales de l’apartat *A*  que reingresse al servici actiu a través del present concurs.

Si el personal funcionari de carrera que pretén reingressar no ha estat integrat amb anterioritat en els cossos i escales detallats en l’apartat *A*, també podrà participar en este concurs, sempre que les característiques de l’últim lloc de treball que es va obtindre amb destinació definitiva siguen equiparables a les del cos convocat, d’acord amb el que disposa la disposició addicional tercera de l’LFPV.

El personal funcionari de carrera en excedència voluntària per interés particular haurà d’haver romàs un mínim de dos anys en esta situació, d’acord amb el que disposa l’apartat 1 de l’article 147 de l’LFPV.

*A.* 1.*c*) El personal declarat en suspensió ferma de funcions per un període superior a sis mesos, en virtut de sentència penal o sanció disciplinària, sempre que haja complit el període de suspensió.

*A.* 2) Participarà amb caràcter forçós el personal funcionari de carrera la gestió del qual és atribuïda a la Conselleria de Sanitat, sector administració especial, dels cossos i escales relacionats en l’apartat *A*:

*A.* 2.*a*) En situació d’excedència forçosa. L’obligació de participar en el concurs per a este personal està limitada a llocs de la seua localitat.

*A.* 2.*b*) En expectativa de destinació. Este personal haurà de sol·licitar, almenys, els llocs convocats en la seua localitat.

*A.* 2.*c*) En adscripció provisional en algun dels llocs convocats per a la provisió en esta resolució. Este personal haurà de sol·licitar, almenys, el lloc que ocupa provisionalment.

Si no es participa en este concurs de mèrits, el personal inclòs en el supòsit a serà declarat en situació d’excedència voluntària per interés particular, d’acord amb el que preveuen els articles 161.2 i 147.3 de l’LFPV. I el personal inclòs en el supòsit *b*  serà declarat en situació d’excedència forçosa, d’acord amb el que es disposa en l’article 160.*b*  de l’LFPV.

Si no concorre en el present concurs de mèrits, el personal inclòs en el supòsit *c*  no podrà continuar exercint el lloc que ocupa provisionalment mitjançant adscripció provisional, i la Direcció General de Personal procedirà a la seua adscripció provisional a un altre lloc, d’acord amb els criteris fixats en l’LFPV, segons el que es disposa en l’article 120.5 de l’LFPV.

*B*). No podran prendre part en este concurs:

*B.* 1) El personal suspés en ferm, mentres dure la suspensió.

*B.* 2) El personal que per sanció de demèrit estiga impossibilitat per a participar en procediments de provisió dels llocs convocats, mentres dure la sanció.

*B.* 3) El personal excedent voluntari per interés particular, durant el termini legal obligatori de permanència en esta situació.

*B.* 4) Els sancionats amb trasllat forçós amb canvi de localitat, per a sol·licitar destinació a la localitat en què se’ls va imposar la sanció fins que transcórrega el període d’esta.

*3. Llocs de treball per a sol·licitar*

El personal que participe voluntàriament, comprés en l’apartat *A*.1 de la base 2 podrà sol·licitar, per orde de preferència, tots els llocs de treball indicats en l’annex I, sempre que es complisquen els requisits exigits.

El personal en excedència forçosa, comprés en l’apartat *A*.2.*a*  de la base 2, haurà de sol·licitar, com a mínim, els llocs convocats de la seua localitat per als quals complisca els requisits exigits, d’acord amb el que es disposa en l’article 161.2 de l’LFPV i en el 45.3 del Decret 3/2017.

El personal en expectativa de destinació, comprés en l’apartat *A*.2.*b*  de la base 2, haurà de sol·licitar, com a mínim, els llocs situats a la localitat on estava destinat per als quals complisca els requisits exigits, d’acord amb el que es disposa en l’article 163.2.*b*  de l’LFPV.

El personal en adscripció provisional, comprés en l’apartat *A*.2.*c*  de la base 2 haurà de sol·licitar, almenys, el lloc de treball que ocupa provisionalment, d’acord amb el que es disposa en l’article 120.5 de l’LFPV i el 45.4 del Decret 3/2017.

El personal declarat en suspensió ferma, comprés en l’apartat *A*.1.*c*  de la base 2, podrà sol·licitar tots els llocs de treball indicats en l’annex I per als quals complisquen els requisits exigits, a l’efecte del que disposa l’article 166.1 de

Per raons de convivència familiar, si dos persones participants estan interessades en els llocs oferits en este concurs per a un determinat municipi, podran condicionar les seues peticiones al fet que les dos obtinguen destinació en este municipi; en cas contrari, s’entendrà anul·lada la petició formulada per les dos. Els que s’acullen a esta petició condicional hauran de concretar-ho en la sol·licitud i acreditar-ho degudament en l’expedient.

*4. Presentació de sol·licituds*

Els models de sol·licitud de participació i petició de llocs seran els que indique la convocatòria, i seran els únics vàlids per a participar en el concurs. Així mateix, seran d’ús obligatori per part dels interessats els models específics normalitzats d’autobarem, la relació de documents i la sol·licitud d’aportació de documents que figuren com a annexos a esta convocatòria.

*a*) Elaboració del document amb la relació de llocs sol·licitats

En la pàgina web de la Conselleria de Sanitat (www.san.gva.es), en l’apartat de Personal, la persona concursant trobarà l’aplicació informàtica amb tots els números de lloc existents, amb la qual elaborarà, seguint les instruccions de la plataforma, un document PDF en el qual figuren els llocs sol·licitats per orde de preferència, únicament entre els oferits en l’annex I a esta resolució. El present concurs de trasllats general no té segona fase d’adjudicació de resultes.

*b*) Registre telemàtic

Una vegada generat el document PDF definitiu, la persona interessada haurà d’accedir, mitjançant certificat electrònic o qualsevol altre sistema d’identificació i firma electrònica previst en la Llei de procediment administratiu comú de les administracions públiques, al tràmit electrònic habilitat dins del mateix apartat de Personal, amb la finalitat de seguir els passos següents:

Primer: omplir telemàticament totes les seues dades en la sol·licitud de participació i resta de formularis.

Segon: pujar, annex, el document PDF generat amb els números dels llocs sol·licitats, degudament omplit.

Tercer: registrar telemàticament la sol·licitud de participació i el document annex dels llocs sol·licitats, seguint els passos indicats en el tràmit electrònic.

Solament es podrà modificar la relació de llocs sol·licitats durant el termini de presentació d’instàncies, i tornar a fer tots els passos descrits anteriorment i registrar telemàticament una nova sol·licitud, que anul·larà totalment l’anterior. Transcorregut el termini, ja no serà possible modificar els llocs sol·licitats.

*c*) Lliurament de documentació en registre d’entrada

En l’oficina d’assistència en matèria de registres triada, i dins del termini de presentació de sol·licituds, la persona participant haurà d’entregar:

Primer: el model normalitzat de sol·licitud d’aportació de documents que figura en l’annex III firmat, en el qual haurà d’omplir les seues dades i marcar la documentació que s’adjunta.

Segon: el model normalitzat de relació de documents que figura en l’annex IV, en el qual haurà d’omplir les seues dades i fer una relació dels mèrits de què s’acompanya en l’orde dels apartats del barem.

Tercer: el model normalitzat d’autobarem que figura en l’annex V degudament omplit.

Quart: la documentació original acreditativa del compliment dels requisits de participació i dels mèrits, o altra documentació original requerida, per a digitalitzar-la i obtindre’n una còpia autèntica, en el mateix orde en què estiga relacionada en el model de relació de documents.

El mer fet de lliurar la documentació en el registre no implica participar en el concurs, i la persona concursant haurà d’inscriure’s obligatòriament dins del termini segons especifica l’apartat *b*  d’este punt.

La participació en el concurs de trasllats comportarà el consentiment al tractament de les dades de caràcter personal que siguen necessàries per a la tramitació del procediment, d’acord amb la normativa vigent.

*d*) Termini de presentació

El termini de presentació de la sol·licitud i de la resta de la documentació serà de quinze dies hàbils comptats des de l’endemà de la publicació d’esta resolució en el *Diari Oficial de la Generalitat Valenciana*. Si l’últim dia del termini és inhàbil, es considerarà prorrogat al primer dia hàbil següent.

*5. Documentació, valoració i fórmula de desempat*

Només serà procedent la valoració dels mèrits al·legats per les persones participants quan estes complisquen els requisits exigits per a l’exercici del lloc, segons conste en la corresponent relació de llocs de treball aprovada i degudament publicada.

Es valoraran els mèrits obtinguts en la data en què finalitze el termini de presentació d’instàncies per a participar en este concurs. Així mateix, podran ser valorats els que estiguen en condicions d’obtindre’s de conformitat amb el que es disposa en l’annex II d’esta convocatòria. Les sol·licituds hauran de detallar, en tot cas, els mèrits que s’al·leguen.

S’entendran acreditats els mèrits al·legats relacionats amb els servicis prestats, en referència a l’apartat 1, Antiguitat i pertinença al cos, i 4, Acompliment, de l’annex II d’esta convocatòria, que consten anotats en el Registre de personal de la Conselleria de Sanitat abans de la finalització del termini de presentació de sol·licituds, així com el coneixement de valencià expedit per la Junta Qualificadora de Coneixements de Valencià, sense que les persones que participen hagen d’acreditar documentalment estos mèrits, excepte, per al coneixement de valencià, els homologats o revalidats segons la normativa en vigor o en cas d’oposar-se expressament al fet que l’òrgan gestor obtinga directament esta informació a través de consulta interadministrativa, quedant obligat llavors a aportar els documents corresponents. Tot això, sense perjuí que els qui hi participen puguen aportar voluntàriament la documentació acreditativa d’estos mèrits al procés.

Respecte de la resta de mèrits al·legats i mentres l’Administració no puga realitzar la seua valoració d’ofici, les persones participants hauran d’aportar la documentació justificativa segons el que es disposa en esta convocatòria i l’Orde 12/2017, de 26 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual s’aproven els barems d’aplicació als concursos de mèrits per a la provisió de llocs de treball de l’Administració de la Generalitat, en els terminis establits per a això en la convocatòria.

Quan l’idioma original de la documentació aportada siga diferent del castellà o valencià, s’haurà d’adjuntar, juntament amb esta, la traducció literal del contingut d’esta documentació, realitzada mitjançant traductor o traductora jurats. A més, la documentació pública d’un altre país haurà d’estar degudament legalitzada o postil·lada, segons el cas.

La comissió de valoració únicament valorarà la documentació degudament aportada i acreditada dins del termini i en la forma corresponent. No seran valorats els documents que continguen alguna esmena, ratllada o raspadura, llevat que es troben salvats sota signatura de qui els va emetre.

En qualsevol moment del procés, la comissió de valoració podrà requerir al personal participant l’aclariment sobre la documentació acreditativa dels mèrits al·legats a fi de comprovar-ne l’existència o aclarir dubtes sobre la seua interpretació. La no aportació d’esta documentació en el termini que s’indique, en cas de ser necessari, o la constatació, a la vista de la documentació aportada, que hi ha falsedats en els mèrits al·legats suposarà l’exclusió dels mèrits afectats en la valoració del concurs, sense perjuí de les responsabilitats penals, civils o administratives que pertoquen.

Tant el domicili com el correu electrònic que figuren en la instància es consideren els únics vàlids a l’efecte de notificacions, i seran responsabilitat exclusiva de la persona concursant tant els errors en la consignació d’estos com la comunicació a esta Direcció General de Personal de qualsevol canvi d’este domicili o correu electrònic.

Les persones participants hauran de presentar abans de la finalització del termini de presentació de sol·licituds la documentació original acreditativa del compliment de requisits de participació, així com la documentació original acreditativa dels mèrits que es pretenen valorar, o una altra documentació original requerida, per a digitalitzar-la i obtindre’n una còpia autèntica, davant de l’oficina d’assistència en matèria de registres que es trie i, preferentment, en les oficines d’assistència en matèria de registres de les dependències administratives següents:

– 03890 Alacant: c/ Girona, núm. 26.

– 03936 Alcoi: plaça d’Espanya, núm. 2.

12994 Castelló de la Plana: c/ Hort dels Corders, núm. 12.

– 46907 València: gran via Ferran el Catòlic, núm. 74.

– En qualsevol de les oficines d’assistència en matèria de registres dels departaments de salut de la Conselleria de Sanitat.

*A*) Documentació obligatòria

A més dels tres models normalitzats especificats en la base 4.*c*, s’hauran d’aportar obligatòriament els documents següents:

*A.* 1) Les persones participants que per raons de convivència familiar condicionen les seues peticions al fet que les dos obtinguen destinació en un determinat municipi hauran d’aportar en l’expedient la concreta sol·licitud de petició condicional formulada per les dos com a interessades, així com la deguda acreditació del vincle familiar i de la convivència.

*A.* 2) Documentació acreditativa, de conformitat amb el que es disposa en esta convocatòria i en l’Orde 12/2017, de 26 de juny, de la Conselleria de Justícia, Administració Pública, Reformes Democràtiques i Llibertats Públiques, de mèrits al·legats arreplegats en el barem que no són valorats d’ofici per l’Administració.

Tot això, sense perjuí de qualsevol altre document que s’aporte voluntàriament al concurs de trasllats.

*B*) Desempats

De conformitat amb el que disposa el resolc desé de la Resolució de 16 de desembre de 2022, del conseller de Sanitat Universal i Salut Pública, els empats que es produïsquen entre el personal funcionari de carrera que participa en este concurs de trasllats es dirimiran atenent els criteris següents, amb caràcter successiu:

*B.*  1) L’empat es resoldrà a favor de la persona que haja obtingut més puntuació en els mèrits inclosos en el barem, segons l’orde establit en cada un dels seus apartats i subapartats.

*B.* 2) En cas de persistir l’empat, es resoldrà a favor de la persona de més edat.

*6. Comissió de valoració*

La comissió de valoració és l’òrgan col·legiat de caràcter tècnic que té com a missió comprovar i avaluar els mèrits del personal que concursa i, en general, l’execució de la convocatòria, i resoldrà conformement al que es disposa en esta i altres normes d’aplicació.

Les persones integrants de la comissió de valoració seran nomenades per la directora general de Personal en nombre imparell de cinc titulars, amb les seues respectives suplents, atenent, sempre que siga possible, criteris de paritat, entre personal empleat públic fix que tinga una classificació professional igual o superior a la requerida per als llocs de treball convocats, i hauran de tindre, almenys la mitat més una, una titulació corresponent a la mateixa àrea de coneixements dels llocs convocats.

La comissió de valoració podrà sol·licitar a la Direcció General de Personal la designació de personal col·laborador de caràcter administratiu o de personal col·laborador de suport tècnic, que actuaran amb veu però sense vot.

La comissió de valoració tindrà la consideració d’òrgan col·legiat de l’Administració i, com a tal, estarà sotmés a les normes contingudes en la normativa de règim jurídic i procediment administratiu comú de les administracions públiques que resulte aplicable. Les persones integrants de la comissió de valoració, així com el personal col·laborador de suport tècnic, s’hauran d’abstindre i podran ser recusades per les persones interessades quan concórreguen circumstàncies de les que preveuen els articles 23 i 24 de la Llei 40/2015, d’1 d’octubre, de règim jurídic del sector públic.

El funcionament de la comissió de valoració s’ha d’ajustar al que es preveu en el Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, i al que s’establix en la Llei 40/2015, d’1 d’octubre, de règim jurídic del sector públic, per als òrgans col·legiats.

La Direcció General de Personal facilitarà les tasques de la comissió, proporcionant-los tot el suport administratiu que necessiten per a la resolució del concurs.

A l’efecte de comunicacions i de qualssevol altres incidències, les comissions de valoració tindran la seua seu en la Direcció General de Personal, carrer de Misser Mascó, 31, 46636 València.

A l’efecte de gratificacions i indemnitzacions, la comissió de valoració i el personal col·laborador es regiran pel que disposa el Decret 24/1997, d’11 de febrer, del Consell, sobre indemnitzacions per raó del servici i gratificacions per servicis extraordinaris.

*7. Desenvolupament del concurs i adjudicació dels llocs de treball*

Finalitzat el termini de presentació de sol·licituds i la resta de documentació, la Direcció General de Personal, després de la comprovació del compliment dels requisits de participació, proporcionarà a la comissió de valoració les sol·licituds presentades amb indicació de les persones sol·licitants que no complisquen els requisits de participació.

Una vegada rebuda la documentació, la comissió de valoració, la composició de la qual s’indica en el resolc segon de la present resolució, procedirà a avaluar els mèrits del personal concursant i formularà la proposta d’adjudicació provisional, que inclourà:

a) Una relació comprensiva de la totalitat del personal concursant, ordenada de major a menor puntuació total, amb indicació de la puntuació obtinguda per cada participant en cadascun dels apartats del barem. Així mateix, en la relació s’haurà d’incloure el lloc adjudicat a cada participant, tenint en compte l’orde de preferència que hagen fet constar en la sol·licitud.

b) En esta relació es detallaran les persones que hagen de ser excloses del concurs, amb indicació de la causa que motive l’exclusió.

Estes relacions seran exposades al públic en la pàgina web de la Conselleria de Sanitat:[www.san.gva.es](http://www.san.gva.es).

Respecte a la publicitat i difusió d’informació de les persones participants en la convocatòria, s’hi haurà d’aplicar el que disposa l’article 78.6 del Decret 3/2017, en virtut del qual s’ha de garantir en tot moment la intimitat de les víctimes de violència de gènere o violència terrorista, especialment les seues dades personals.

Les persones concursants disposaran d’un termini de cinc dies hàbils, comptats des de l’endemà de la publicació, per a formular les reclamacions que consideren oportunes i, si és el cas, justificar el que estimen pertinent davant de la comissió de valoració.

Si en el desenvolupament del concurs se susciten dubtes respecte de la compatibilitat funcional d’alguna persona participant que tinga reconegut un grau de discapacitat, se sol·licitarà un dictamen de la Comissió d’Estudi de la Diversitat Funcional, que haurà d’especificar les causes per les quals no se li ha d’adjudicar el lloc o les mesures necessàries per a adaptar-lo. En este cas, la persona podrà participar condicionadament en el concurs, i quedarà en suspens el transcurs del termini màxim per a dictar la resolució que aprova la relació definitiva fins a la recepció del dictamen.

Posteriorment, la comissió elevarà la proposta d’adjudicació definitiva a la Direcció General de Personal per a resoldre-la i publicar-la en el *Diari Oficial de la Generalitat Valenciana*, i esta publicació servirà de notificació a les persones interessades.

L’adjudicació dels llocs de treball s’haurà de fer segons l’orde de puntuació obtingut per aplicació del barem que figura en l’annex II.

*8. Termini de resolució del concurs*

En el termini màxim de sis mesos comptats des de l’endemà de la publicació d’esta convocatòria, la Direcció General de Personal dictarà la resolució que aprove la relació definitiva d’adjudicació de llocs i la publicarà en el *Diari Oficial de la Generalitat Valenciana*.

*9. Desistiment i renúncia*

1) Desistiment: el personal que participe voluntàriament en este concurs de mèrits podrà desistir per escrit de la totalitat de la sol·licitud de participació abans que finalitze el termini de presentació de sol·licituds. Transcorregut el termini indicat no es podrà desistir, per la qual cosa el personal participant quedarà vinculat a la seua sol·licitud i al resultat del procediment.

2) Renúncia: no tindrà cap efecte la renúncia al lloc de treball adjudicat en este concurs llevat que, abans de finalitzar el termini de presa de possessió, s’obtinga un altre lloc per resolució d’una convocatòria concurrent, tant de concurs com de lliure designació. En este cas, dins d’este termini s’haurà d’optar per un dels llocs de treball adjudicats, mitjançant un escrit dirigit a la Direcció General de Personal, i amb això s’entendrà que es renuncia a la resta de llocs adjudicats en les convocatòries concurrents.

A este efecte, s’entén que dos convocatòries són concurrents quan en la data de finalització del termini de presentació d’instàncies d’una d’estes no s’haja publicat la resolució d’adjudicació definitiva de l’altra.

Així mateix, es podrà desistir de la participació en este concurs o renunciar al lloc adjudicat quan hagen transcorregut més de nou mesos entre la convocatòria i la resolució del concurs.

*10. Cessament i presa de possessió*

En la resolució del concurs s’haurà d’indicar la data en què s’haurà d’efectuar el cessament en els llocs de treball que eventualment estiguen exercint les persones adjudicatàries, així com la data de presa de possessió de les destinacions adjudicades, excepte en casos de força major degudament justificats.

Si la persona adjudicatària d’un lloc de treball d’esta convocatòria procedix d’una situació d’excedència voluntària per interés particular i no està integrada en cap cos ni escala, se la integrarà d’ofici mitjançant una resolució simultània a la presa de possessió en el cos que corresponga.

Si el personal adscrit provisionalment a algun dels llocs convocats per a la provisió en esta resolució no resulta adjudicatari de cap lloc i el que ocupa provisionalment s’adjudica en este concurs, se l’adscriurà provisionalment a un altre lloc.

*11. Personal en millora d’ocupació*

El personal que accedisca a nomenament provisional per millora d’ocupació, en aplicació del que es preveu en la disposició transitòria tercera del Decret 3/2017, i obtinga destinació en este concurs podrà optar per romandre en este nomenament o incorporar-se a la destinació adjudicada en el concurs.

L’opció s’haurà de comunicar al Servici de Gestió de Personal en el termini de 10 dies naturals des de la publicació de la resolució d’adjudicació, i s’entendrà que en el supòsit de no exercir opció es tria la incorporació al lloc de treball obtingut en el concurs.

*12. Comissions de servicis*

El personal funcionari que obtinga un lloc de treball per concurs no podrà exercir provisionalment en comissió de servicis un altre lloc de treball fins que transcórrega un any de permanència en este, llevat que es done algun dels supòsits previstos en l’apartat 7 de l’article 114 de l’LFPV.

Este termini serà de dos anys en els casos previstos en l’apartat 8 de l’article 114 de l’LFPV.

*13. Publicitat*

Excepte en els casos que expressament determinen el contrari, les publicacions de les diferents actuacions relatives a la convocatòria es faran en la pàgina web de la Conselleria de Sanitat (www.san.gva.es), i els corresponents terminis s’iniciaran a partir de l’endemà de la data de la diligència de publicació. La comissió de valoració podrà determinar la conveniència d’utilitzar altres mitjans als exclusius efectes d’informació.

*14. Recursos*

La convocatòria, les bases corresponents i tots els actes administratius que dicte en la seua execució la directora general de Personal, que posen fi a la via administrativa, podran ser impugnats per les persones interessades mitjançant la interposició del recurs contenciós administratiu davant del Jutjat Contenciós Administratiu de la ciutat de València, en el termini de dos mesos comptats a partir de l’endemà de la publicació de l’acte contra el qual es recorre, de conformitat amb el que disposa l’article 123 de la Llei 39/2015, d’1 d’octubre, del procediment administratiu comú de les administracions públiques, així com els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, podran interposar un recurs de reposició, en el termini d’un mes des de l’endemà de la publicació, davant del mateix òrgan que va dictar la resolució, de conformitat amb els articles 123 i 124 de l’esmentada Llei 39/2015, d’1 d’octubre, del procediment administratiu comú de les administracions públiques.

Les resolucions dictades per la comissió de valoració, que no posen fi a la via administrativa, podran ser impugnades per les persones interessades mitjançant la interposició del recurs d’alçada davant de la Direcció General de Personal o la comissió de valoració, en el termini d’un mes des de l’endemà de la publicació, de conformitat amb els articles 121 i 122 de la Llei 39/2015, d’1 d’octubre, del procediment administratiu comú de les administracions públiques.

Tot això, sense perjuí que s’utilitze qualsevol altre recurs que es considere convenient.

*Segon*

Nomenar les persones integrants de la comissió de valoració del present concurs, la composició nominal de la qual és la següent:

Presidència:

Titular: Eugenia Domenech Ferrando

Suplent: Juan Enrique Martínez Albuixech

Secretaria:

Titular: María José Aviñó Rico

Suplent: Rosa María Llopis Penades

Vocals:

Titular: Francesc Botella Quijal

Suplent: Oscar Zurriaga Llornes

Titular: Antonio M. López Quilez

Suplent: David Valentín Conesa Guillen

Titular: Josep Xavier Barber Valles

Suplent: Raquel López Lara

La present resolució, que posa fi a la via administrativa, podrà ser impugnada per les persones interessades mitjançant la interposició del recurs contenciós administratiu davant del Jutjat Contenciós Administratiu de la ciutat de València, en el termini de dos mesos comptats a partir de l’endemà de la publicació de l’acte contra el qual es recorre, de conformitat amb el que disposa l’article 123 de la Llei 39/2015, d’1 d’octubre, del procediment administratiu comú de les administracions públiques, així com els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, podran interposar un recurs de reposició, en el termini d’un mes des de l’endemà de la publicació, davant de la Direcció General de Personal, de conformitat amb els articles 123 i 124 de l’esmentada Llei 39/2015, d’1 d’octubre, del procediment administratiu comú de les administracions públiques.

Tot això, sense perjuí que s’utilitze qualsevol altre recurs que es considere convenient.

  

València, 12 de juliol de 2024

María Amparo Pinazo Gamir

Directora general de Personal

Esta disposició conté annexos. Consulteu-ne la versió en PDF.